*Το λήμμα αναφέρεται στο τμήμα καταδύσεων του Ολυμπιακού. Για τα υπόλοιπα τμήματα δείτε το λήμμα Ολυμπιακός ΣΦΠ*
Για άλλες χρήσεις, δείτε: Ολυμπιακός.

| Ολυμπιακός Σ.Φ.Π.  Τμήμα καταδύσεων |
| --- |
|   |
| **Πληροφορίες** |
| **Έτος ίδρυσης** | 1931 |
|

Ιστορία
-------

### Τα πρώτα χρόνια, 1925 - 1950

Ο Τάκης Προβατόπουλος
Ο Ολυμπιακός Πειραιώς είχε ιδρύσει από το 1925 κολυμβητικό τμήμα, το οποίο μάλιστα πρωταγωνιστούσε στα πανελλήνια πρωταθλήματα που διεξάγονταν καθώς είχε στις τάξεις του έναν από τους μεγαλύτερους Έλληνες κολυμβητές, τον Τάκη Προβατόπουλο. Λίγα χρόνια αργότερα και συγκεκριμένα το 1931 εμφανίζονται και οι πρώτοι αθλητές καταδύσεων του Ολυμπιακού, ασχέτως του ότι μέχρι εκείνη τη στιγμή δεν είχε ιδρυθεί ακόμα επίσημα κάποιο τμήμα καταδύσεων εκ μέρους της ομάδας του Πειραιά. 

Ο Ολυμπιακός, έπαιρνε μέρος από το 1928 στο πανελλήνιο πρωτάθλημα κολύμβησης έχοντας στις τάξεις του σημαντικά ονόματα του χώρου της κολύμβησης όπως ο Συκιώτης και ο Μοσχόπουλος, οι οποίοι μαζί με τον Προβατόπουλο χάρισαν αρκετούς πανελλήνιους τίτλους στην ομάδα του Πειραιά. Το πανελλήνιο πρωτάθλημα κολύμβησης διοργανώθηκε για πρώτη φορά το 1928 υπό την αιγίδα της νεοσυσταθείσας τότε Κολυμβητικής Ομοσπονδίας Ελλάδος (η οποία είχε ιδρυθεί επίσημα ένα χρόνο νωρίτερα) αφού έως τότε την εποπτεία του πρωταθλήματος την είχε ο Σύνδεσμος Ελληνικών Γυμναστικών Αθλητικών Σωματείων, γνωστός πιο απλά και ως ΣΕΓΑΣ ο οποίος υπήρξε ο επίσημος φορέας του πρωταθλήματος από το 1923.

Για πολλά χρόνια το πρωτάθλημα κολύμβησης περιελάμβανε εκτός από τα κολυμβητικά αγωνίσματα, τα αγωνίσματα των καταδύσεων και τα τελικά του πρωταθλήματος γουότερ πόλο, από τα οποία έβγαινε βάσει βαθμολογίας ο πρωταθλητής σύλλογος, ο οποίος όμως δεν ήταν απαραίτητα και ο πολυνίκης της εκάστοτε διοργάνωσης. Ο Ολυμπιακός κατάφερε να ξεχωρίσει από πολύ νωρίς στους κολυμβητικούς αγώνες καθώς κατέκτησε πολλά πανελλήνια πρωταθλήματα τόσο στο άθλημα της κολύμβησης όσο και σε αυτό της υδατοσφαίρισης. Όσον αφορά το άθλημα της κατάδυσης, ο Ολυμπιακός κατάφερε να κάνει την έκπληξη το 1933 και να κατακτήσει το πρώτο του Πρωτάθλημα, σε ισοβαθμία με τον Εθνικό Πειραιώς. Συγκεκριμένα, για τον Εθνικό οι Μίκος και Σύρας κατέκτησαν δύο χρυσά μετάλλια στα αθλήματα 3μ και 5μ τραμπολίνο, ωστόσο ο Ολυμπιακός χάρη στους Πανάγο και Κουραχάνη κατέκτησε δύο αργυρά και δύο χάλκινα, με αποτέλεσμα και οι δύο ομάδες να συγκεντρώσουν από έξι βαθμούς και να αναδειχθούν "συμπρωταθλητές". Την επόμενη χρονιά, στο Πρωτάθλημα του 1934 ο Ολυμπιακός κατέκτησε και πάλι την πρώτη θέση με τρεις βαθμούς διαφορά από τον δεύτερο της βαθμολογίας Άρη Θεσσαλονίκης. 

Παρά τις επιτυχίες αυτές, τα επόμενα χρόνια το τμήμα ατόνησε, όπως και γενικότερα όλα τα τμήματα υγρού στίβου του Ολυμπιακού. Είναι χαρακτηριστικό ότι από το 1937 μέχρι τα τέλη της δεκαετίας του '40, ο Ολυμπιακός είχε κατακτήσει σε κολύμβηση, πόλο και καταδύσεις μόλις έναν τίτλο, αυτόν του πρωταθλήματος πόλο το 1947. 

### Εικοσαετία 1950 - 1970

Στις αρχές της δεκαετίας του '50, ο Ολυμπιακός επαναδραστηριοποίησε το τμήμα καταδύσεων. Το τμήμα ενισχύθηκε σημαντικά από το ξεκίνημα κιόλας της επαναλειτουργίας του καθώς στελεχώθηκε από σημαντικούς Έλληνες κολυμβητές και καταδύτες της εποχής. Στα Πρωταθλήματα του 1953 και του 1954 οι Γουλέας και Κόρδας κατάφεραν και κατέκτησαν κάποια αργυρά και χάλκινα μετάλλια, δείχνοντας πως ο Ολυμπιακός επέστρεψε δυναμικά στο άθλημα. Αυτό επιβεβαιώθηκε τα επόμενα χρόνια αρχής γενομένης από το Πρωτάθλημα του 1955, το οποίο και κατέκτησε ο Ολυμπιακός με έναν βαθμό διαφορά από τον δεύτερο Παναθηναϊκό. Επίσης, κατέκτησε και τα επόμενα 4 Πρωταθλήματα, με πρωταγωνιστές τους Κόρδα και Γουλέα, οι οποίοι χάρη στις επιδόσεις τους προσέφεραν πολλούς ομαδικούς τίτλους στο σύλλογο.

Στα τέλη της δεκαετίας του '50, στο τμήμα καταδύσεων του Ολυμπιακού εγγράφεται ο σπουδαίος Κώστας Πρέκας, ο οποίος αποτέλεσε για χρόνια το μεγάλο όνομα του τμήματος. Η δεκαετία του '60 ήταν η πιο επιτυχημένη για το τμήμα καθώς κατάφερε να κατακτήσει 8 συνεχόμενα πρωταθλήματα (1960-1967) καθώς και δεκάδες ατομικούς τίτλους σε επίπεδο ανδρών. Συγκεκριμένα, κατέκτησε οκτώ πανελλήνια πρωταθλήματα τραμπολίνο 3μ. έξι πανελλήνια πρωταθλήματα βατήρα 10μ. και επτά πανελλήνια πρωταθλήματα πλατφόρμας. Στο πρώτο πανελλήνιο πρωτάθλημα που διεξήχθη πλέον χωριστά από το πανελλήνιο πρωτάθλημα κολύμβησης, το 1968, ο Ολυμπιακός κατέλαβε την 3η θέση στην γενική βαθμολογία, κάτι που γίνεται και την επόμενη χρονιά.

### Δεκαετία '70, δύο ακόμα πρωταθλήματα

Μετά από αυτό το διετές διάλειμμα απ' τους τίτλους, το 1970 κατέκτησε και πάλι το πρωτάθλημα καταδύσεων συγκεντρώνοντας 24 βαθμούς στη γενική βαθμολογία, έναντι 15 του δεύτερου Παναθηναϊκού.

Την ίδια επιτυχία μάλιστα κατάφερε να επαναλάβει και την αμέσως επόμενη σεζόν. Ο Ολυμπιακός κατάφερε επίσης να κατακτήσει σε ατομικό επίπεδο άλλα 12 πανελλήνια πρωταθλήματα στις διάφορες κατηγορίες στις οποίες συμμετείχε. Συγκεκριμένα, σε επίπεδο ανδρών, κατέκτησε πέντε πανελλήνια πρωταθλήματα τραμπολίνο 3μ, τέσσερα πανελλήνια πρωταθλήματα τραμπολίνο 1μ και τρία πανελλήνια πρωταθλήματα αναπηδητηρίου (πλατφόρμας).

### Εικοσαετία 1980 - 2000

Αργότερα, στη δεκαετία του '80, ο κύριος αθλητής που διακρίθηκε στο τμήμα καταδύσεων του Ολυμπιακού ήταν ο Γεωργατζόγλου. Σε πανελλήνιο διασυλλογικό επίπεδο, ο σύλλογος δεν κατάφερε να κατακτήσει κάποιο τίτλο, ωστόσο, δεν έλειψαν για ακόμα μια φορά οι μεμονωμένες επιτυχίες και οι κατακτήσεις πρωταθλημάτων σε ατομικό επίπεδο. Συγκεκριμένα, κατακτήθηκαν σε επίπεδο ανδρών τέσσερα πανελλήνια πρωταθλήματα τραμπολίνο 3μ, πέντε πανελλήνια πρωταθλήματα τραμπολίνο 1μ και πέντε πανελλήνια πρωταθλήματα αναπηδητηρίου (πλατφόρμας). 

Αξιοσημείωτο της συγκεκριμένης δεκαετίας όσον αφορά τη λειτουργία του τμήματος καταδύσεων του Ολυμπιακού, είναι πως κατακτήθηκε για πρώτη φορά πανελλήνιος τίτλος, έστω και σε ατομικό επίπεδο, σε άθλημα γυναικείας κατηγορίας. Επρόκειτο για το πανελλήνιο πρωτάθλημα τραμπολίνο 3μ γυναικών, το οποίο κατακτήθηκε το 1989. 

Στη δεκαετία του '90, το τμήμα συνεχίζει να παραμένει σε υψηλό επίπεδο και να πρωταγωνιστεί, με προπονητή από την περίοδο 1990-91 τον πρώην ομοσπονδιακό της Εθνικής Ελλάδος, τον Βούλγαρο Σαρακίνσκι και κορυφαία ονόματα την Ελένη Δόξα και την Ελένη Σταυρίδου. Μαζί της, διακρίθηκαν επίσης και άλλοι σημαντικοί Έλληνες αθλητές όπως ήταν οι Δημητρόπουλος, Παναγιώτης Δόξας, Ρούσσος και Κουτσουπέτρου. Το 1992 η κορυφαία καταδύτρια της εποχής εν Ελλάδι, Ελένη Σταυρίδου, δίνει ουσιαστικά τον τίτλο στις γυναίκες στον Ολυμπιακό με την εξαιρετική της εμφάνιση στο πανελλήνιο πρωτάθλημα του έτους. 
Η κατάκτηση αυτή παραμένει μέχρι και σήμερα ο τελευταίος ομαδικός τίτλος για το τμήμα σε πανελλήνιο επίπεδο.

Φυσικά, και αυτή τη δεκαετία δεν έλειψαν οι κατακτήσεις τίτλων σε ατομικό επίπεδο, τόσο στους άνδρες όσο και στις γυναίκες. Συγκεκριμένα, σε επίπεδο ανδρών κατακτήθηκαν τρία πανελλήνια πρωταθλήματα τραμπολίνο 3μ, τέσσερα πανελλήνια πρωταθλήματα τραμπολίνο 1μ και δύο πανελλήνια πρωταθλήματα αναπηδητηρίου (πλατφόρμας), ενώ σε επίπεδο γυναικών οι επιτυχίες ήταν πολύ περισσότερες καθώς κατακτήθηκαν συνολικά 16 πρωταθλήματα. Συγκεκριμένα, κατακτήθηκαν έξι πανελλήνια πρωταθλήματα Τραμπολίνο 3μ, τέσσερα πανελλήνια πρωταθλήματα Τραμπολίνο 1μ. και έξι πανελλήνια πρωταθλήματα αναπηδητηρίου (πλατφόρμας).

### 2000 - σήμερα

Από το 2000 και μετά, το τμήμα καταδύσεων του Ολυμπιακού άρχισε να παρακμάζει καθώς αποδυναμωνόταν συνεχώς, χωρίς να αντικαθίστανται οι αποχωρήσαντες αθλητές από άλλους αξιόλογους ή τουλάχιστον ισάξιους τους. Η αποδυνάμωση του τμήματος οδήγησε στην αργή αλλά σταθερή παρακμή του και οδήγησε τον τότε πρόεδρο του Ερασιτέχνη Ολυμπιακού, Λεωνίδα Θεοδωρακάκη να προχωρήσει στην προσωρινή αδρανοποίηση του συγκεκριμένου τμήματος.

Το τμήμα παραμένει ανενεργό μέχρι σήμερα.

Τίτλοι
------

**Πανελλήνιοι**

* 17 **Πρωταθλήματα Ελλάδας**
	+ 1933, 1934, 1955, 1956, 1957, 1958, 1959, 1960, 1961, 1962, 1963, 1964, 1965, 1966, 1967, 1970, 1971
* 1 **Πρωτάθλημα Ελλάδας (Γυναικών)**
	+ 1992

**Τοπικοί**

* 4 **Διασυλλογικά Πρωταθλήματα Συλλόγων Κέντρου (Ανδρών)**
	+ 1961, 1962, 1963, 1964

Άλλες διακρίσεις
----------------

**Ατομικοί τίτλοι** 

* 23 Πανελλήνια πρωταθλήματα Τραμπολίνο 3μ. Ανδρών: 1934, 1958, 1959, 1960, 1961, 1962, 1963, 1964, 1965, 1966, 1967, 1970, 1971, 1976, 1977, 1979, 1981, 1982, 1985, 1989, 1990, 1992, 1994
* 6 Πανελλήνια πρωταθλήματα Βατήρας 10μ. Ανδρών: 1961, 1962, 1964, 1965, 1966, 1968
* 13 Πανελλήνια πρωταθλήματα Τραμπολίνο 1μ. Ανδρών: 1970, 1971, 1977, 1978, 1980, 1982, 1983, 1984, 1988, 1990, 1991, 1992, 1995
* 17 Πανελλήνια πρωταθλήματα Αναπηδητήριο (Πλατφόρμας) Ανδρών: 1960, 1963, 1964, 1965, 1966, 1967, 1969, 1977, 1978, 1979, 1983, 1985, 1986, 1988, 1989, 1992, 1994
* 7 Πανελλήνια πρωταθλήματα Τραμπολίνο 3μ. Γυναικών: 1989, 1990, 1991, 1992, 1993, 1995, 1996
* 4 Πανελλήνια πρωταθλήματα Τραμπολίνο 1μ. Γυναικών: 1990, 1991, 1992, 1993
* 6 Πανελλήνια πρωταθλήματα Αναπηδητήριο (Πλατφόρμα) Γυναικών: 1990, 1991, 1992, 1993, 1995, 1997

Αξιόλογοι αθλητές
-----------------

(Με αλφαβητική σειρά)

|  |
| --- |
| * Γεωργατζόγλου
* Γουλέας
* Δημητρόπουλος
* Γεωργία Δόξα
* Ελένη Σταυρίδου
* Δόξας
* Κόρδας
* Κουτσουπέτρου
* Μοσχόπουλος
* Κώστας Πρέκας
* Ρούσσος
* Συκιώτης
 |

Πηγές
-----

* Κολυμβητική Ομοσπονδία Ελλάδος
* Το βιογραφικό του Κώστα Πρέκα

Παραπομπές
----------

1. ↑  Εφημερίδα "Αθλητική Ηχώ", 16-7-1992, σελίδα 6.
2. ↑  Εφημερίδα "Ελευθερία", Φύλλο: 19/8/1961, σελίδα 5
3. ↑  Εφημερίδα "Ελευθερία", Φύλλο: 23/8/1962, σελίδα 7
4. ↑  Εφημερίδα "Ελευθερία", Φύλλο: 19/7/1963, σελίδα 4
5. ↑  Εφημερίδα "Ελευθερία", Φύλλο: 17/7/1964, σελίδα 6
6. ↑  sdna.gr, 10 Μαρτίου 2015.

Εξωτερικοί σύνδεσμοι
--------------------

* Ολυμπιακός ΣΦΠ - Επίσημος Δικτυακός Τόπος (Ελληνικά) (Αγγλικά)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Ολυμπιακός Σύνδεσμος Φιλάθλων Πειραιώς |
| --- |
|  |
| 
* Ίδρυση: 10 Μαρτίου 1925
* Έδρα Πειραιάς
 |
|  |
| Επαγγελματικά και ημιεπαγγελματικά τμήματα | 
Ποδόσφαιρο ανδρών · Μπάσκετ ανδρών · Βόλεϊ ανδρών |
|  |
| Ερασιτεχνικά τμήματα | 
Ποδόσφαιρο νέων · Ποδόσφαιρο γυναικών · Μπάσκετ γυναικών · Βόλεϊ γυναικών · Πόλο ανδρών · Πόλο γυναικών · Μπιτς βόλεϊ · Κολύμβηση · Στίβος · Ιστιοπλοΐα · Κωπηλασία · Κανόε καγιάκ · Παρακανόε · Πινγκ πονγκ · Ξιφασκία · Τένις · Πυγμαχία · Κικ μπόξινγκ · Ταεκβοντό · Χάντμπολ ανδρών |
|  |
| Μη αγωνιστικά τμήματα | 
Καποέιρα |
|  |
| Ανενεργά τμήματα | 
Χάντμπολ γυναικών · Σκοποβολή · Άρση βαρών · Πάλη · Συγχρονισμένη κολύμβηση · Καταδύσεις · Ποδηλασία · Ενόργανη γυμναστική · Σκάκι · Superleague Formula · |
|  |
| Πρόεδροι τμημάτων | 
Ποδόσφαιρο · Καλαθοσφαίριση · Μιχάλης Κουντούρης |
|  |
| Έδρες τμημάτων | 
Στάδιο Καραϊσκάκη · Στάδιο Ειρήνης και Φιλίας · Κλειστό Γυμναστήριο Γλυφάδας · Κλειστό Γυμναστήριο Ρέντη · Παπαστράτειο Κολυμβητήριο · Προπονητικό Κέντρο Ρέντη |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Αθλητές στίβου · Ιστιοπλόοι · Κωπηλάτες · Καγιακιστές · Επιτραπέζιοι αντισφαιριστές · Ξιφομάχοι · Πυγμάχοι · Μποξέρ · Αθλητές Ταεκβοντό · Χειροσφαιριστές · Σκοπευτές · Αρσιβαρίστες · Παλαιστές · Αθλήτριες συγχρονισμένης · Καταδύτες · Ποδηλάτες · Αντισφαιριστές · Αθλητές ενόργανης · Σκακιστές · Οδηγοί Superleague Formula |
|  |
| Προπονητές | 
Ποδοσφαίρου · Μπάσκετ · Ποδόσφαιρο νέων · Μπάσκετ γυναικών · Βόλεϊ ανδρών · Βόλεϊ γυναικών · Πόλο ανδρών · Πόλο γυναικών · Κολύμβησης · Στίβου · Ιστιοπλοΐας · Κωπηλασίας · Κανόε καγιάκ · Επιτραπέζιας αντισφαίρισης · Ξιφασκίας · Πυγμαχίας · Kick Boxing · Ταεκβοντό |
|  |
| Προσωπικότητες | 
Γιώργος Ανδριανόπουλος · Αλέκος Αλεξανδρής · Νίκος Αναστόπουλος · Ενρέστο Βαλβέρδε · Αχιλλέας Γραμματικόπουλος · Νίκος Γόδας · Στέλιος Γιαννακόπουλος · Σπύρος Γιαννιώτης · Ανδρέας Κουραχάνης · Γιώργος Δεληκάρης · Γιουσέφ Ελ-Αραμπί · Σάββας Θεοδωρίδης · Αργύρης Καμπούρης · Κριστιάν Καρεμπέ · Νότης Καμπέρος · Βασίλης Σπανούλης · Γιώργος Πρίντεζης · Ριβάλντο · Κέβιν Μιραλάς · Τζιοβάννι · Σωκράτης Κόκκαλης · Αλεχάντρο Ντομίνγκες · Μιχάλης Μανούσκος · Λεωνίδας Θεοδωρακάκης · Ευάγγελος Μαρινάκης · Θανάσης Μπέμπης · Ηλίας Ρωσίδης · Γιώργος Σιδέρης · Ντιόγκο · Κώστας Φορτούνης · Τάσος Μητρόπουλος · Αντώνης Νικοπολίδης · Πέντραγκ Τζορτζεβιτς · Νερί Καστίγιο · Κώστας Μήτρογλου · Μίλαν Τόμιτς · Ντράγκαν Τάρλατς · Τζορτζ Παπαδάκος · Πέδρο Μάρτινς |
|  |
| Nτέρμπι | 
Ντέρμπι αιωνίων ποδοσφαίρου ανδρών · Ντέρμπι αιωνίων μπάσκετ ανδρών · Ντέρμπι αιωνίων βόλεϊ ανδρών · Ντέρμπι αιωνίων πόλο ανδρών · Ντέρμπι αιωνίων μπάσκετ γυναικών · Ντέρμπι αιωνίων βόλεϊ γυναικών · Ντέρμπι αιωνίων πόλο γυναικών  · Πειραϊκό ντέρμπι  · Ντέρμπι ΟΣΦΠ-ΑΕΚ  · Ντέρμπι Ολυμπιακού - ΠΑΟΚ |
|  |
| Τίτλοι και Διακρίσεις | 
Ομαδικές  · Διεθνείς ομαδικές  · Διεθνείς ατομικές |
|  |
| Φίλαθλοι | 
Θύρα 7 · ΠΕΦΟ · Καταστροφή του Σταδίου Καραϊσκάκη · Βασίλης Δουρίδας · Τάκης Τσουκαλάς |
|  |
| Τέχνες | 
Ιστορίες Ολυμπιακής Τρέλας & Λατρείας · Η ιστορία του Ολυμπιακού · 80 χρόνια Θρύλος · Θρυλικές εποχές · 80 χρόνια, 80 μορφές · Μισός αιώνας στίβος · Θρησκευόμενοι Κόκκινοι Επιστήμονες · Θρύλος - Πορεία μέσα στο χρόνο · Χρυσός Θρύλος · Ολυμπιακός - Ένα αρχείο, μια ιστορία · Θρυλικές ιστορίες · Εκ Πειραιώς · Το αλφαβητάρι του Ολυμπιακού · Η ομάδα και η πόλη - Ο Ολυμπιακός και ο Πειραιάς του μεσοπολέμου |
|  |
| Μέσα | 
Άντε Γεια (Τηλεοπτική εκπομπή) · Legend Stories (Τηλεοπτική εκπομπή)  · Πρωταθλητής · Γαύρος · Φως των Σπορ  · Νέα Του Ολυμπιακού · Ολυμπιακός Αγών · Ολυμπιακά Επίκαιρα · Ολυμπιακός Κόσμος · Ολυμπιακός Συναγερμός · Ολυμπιακός Λαός · Θύρα 7 · Τα Νέα Του Ολυμπιακού · Ολυμπιακός · Ο Ολυμπιακός Λαός |
|  |
| Ύμνοι | 
Πρώτος ύμνος Ολυμπιακού · Σύγχρονος ύμνος Ολυμπιακού |
|  |
| Διάφορα | 
Πειραιάς · Κότινος · Βραδυποριακός - Ταλαιπωριακός · Μουσείο Ολυμπιακού · Νέο Μουσείο Ολυμπιακού |
|  |
| 
Ιστοσελίδα
Olympiacos SFP |

 |